Yuɣal-d weqcic-nni s axxam. Akken kra n wussan, yekred gma-s-nni wis sin, yenna-as: A baba ula d nekk ad ruḥeɣ ɣer lḥiǧ. Iɛedda baba-s i waken ad yessaɛdel laxart-is yefka-as I mmi-s-nni wis sin Aɛudiw yerna-as mia n twiztin. Iruḥ weqcic-nni ɣer umɣar azemni. Yennaas: A baba amɣar azemni: ḍebber felli mliyi abrid ɣer lḥiǧ? Yenna-as wemɣar-nni azemni am akken i as yenna i gma-s ameqran, yenna-as ma teḥkiḍ-iyi-d tamacahut n lekdeb fi lekdeb, hatan ad-k mlaɣ abrid ɣer lḥiǧ ad-k rnuɣ aɛudiw aked mia n twiztin, ma yella ur-yi-tt-id ḥkiḍ ara ad iyi d-eǧǧeḍ Aɛudiw-ik aked mia n twiztin-agi id wwiḍ yid-k. Aqcic-nni wis sin am umezwaru-nni yenna-as: “Amacahu a baba amɣar”, yenna-as: A t-agi mačči d tamacahut n lekdeb fi lekdeb. Dɣa diɣen ula d netta yeǧǧa-as Aɛudiw-nni aked mia n twiztin-nni. Diɣ hatah yekred gma-s wis tlata teḍra yid-s am sin n w-atmaten-nni i yruḥen ɣer umɣar azemni, wis rebɛa kif kif, wis xemsa kif kif, kan akken (ikit) armi d-ewweḍ nnuba n umecṭuḥ-nni, d winna akk i d uḥric deg-sen. Ula d winna iruḥ ɣer baba-s, yenna-as: A baba, seɛdel laxert-ik, ula d nekk-ini ad iyi tefkeḍ Aɛudiw akked mia n twiztin ad ruḥeɣ ɣer lḥiǧ. Yenna-as baba-s: waah! A mmi atmaten-ik ur ruḥen ara kečč ad truḥeḍ!. Yenna-as: a baba ula d nekkini saɛdel kan laxert-ik a baba ula d nekk ad ruḥeɣ ɣer lḥiǧ. Yesseɛdel laxert-is ula d netta yefka-as